MT
3.7.2023
Il-Ġurnal Uffiċjali tal-Unjoni Ewropea
C 235/21
Aggravji u argumenti prinċipali Insostenn ta’ dan l-appell, l-appellanti tinvoka żewġ aggravji.
L-ewwel aggravju: is-sentenza tal-Qorti Ġenerali hija vvizzjata minn motivazzjoni kontradittorja, żnaturament tal-provi, u minn żball ta liġi fl-applikazzjoni tal-istandard legali għall-evalwazzjoni dwar jekk jeżistix interess pubbliku superjuri li jista’ jiġġustifika żvelar fis-sens tal-Artikolu 4(2) tar-Regolament Nru 1049/2001.
It-tieni aggravju: is-sentenza tal-Qorti Ġenerali hija vvizzjata minn raġunament insuffiċjenti fir-rigward taċ-ċaħda tal-eżistenza ta’ interess pubbliku superjuri.
(1)
ĠU Edizzjoni Speċjali bil-Malti, Kapitolu 1, Vol.
3, p. 331.
Talba għal deċiżjoni preliminari mressqa mill-Ekonomisko lietu tiesa (il-Latvja) fid-19 ta’ April 2023 – proċeduri kriminali kontra A, B, C, D, F, E, G, SIA AVVA, SIA Liftu alianse (Kawża C-255/23 AVVA et) (2023/C 235/26) Lingwa tal-kawża: il-Latvjan Qorti tar-rinviju Ekonomisko lietu tiesa Partijiet fil-kawża prinċipali A, B, C, D, F, E, G, SIA AVVA, SIA Liftu alianse Domandi preliminari 1) L-Artikolu 1(1), l-Artikolu 6(1)(a) u t-tieni subparagrafu tal-Artikolu 24(1) tad-Direttiva 2014/41/UE tal-Parlament Ewropew u tal-Kunsill tat-3 ta’ April 2014 dwar l-Ordni ta’ Investigazzjoni Ewropew f’materji kriminali (1) jippermettu leġiżlazzjoni ta’ Stat Membru li tipprevedi li persuna li tirrisjedi fi Stat Membru ieħor tista’, mingħajr ma tinħareġ ordni ta’ investigazzjoni Ewropea, tipparteċipa permezz ta’ vidjokonferenza, bħala akkużata, fi proċedura ġudizzjarja, fejn il-persuna akkużata ma tkunx qiegħda tinstema’ f’din il-fażi tal-proċedura, jiġifieri, fejn ma jkunux qegħdin jinġabru provi, sakemm il-persuna li tkun qiegħda tmexxi l-proċedura fl-Istat Membru fejn il-każ ikun qiegħed jinstema’ tkun tista’, b’mezzi tekniċi, tivverifika l-identità tal-persuna li tkun tinsab fl-Istat Membru l-ieħor u sakemm jiġu żgurati d-drittijiet tad-difiża ta’ din il-persuna u l-assistenza minn interpretu?
2) Jekk ir-risposta għall-ewwel domanda tkun fl-affermattiv, il-kunsens tal-persuna li għandha tinstema’ jista’ jikkostitwixxi kriterju jew prerekwiżit indipendenti jew addizzjonali sabiex din il-persuna tipparteċipa permezz ta’ vidjokonferenza fil-proċedura ġudizzjarja inkwistjoni, fejn ma jkunux qegħdin jinġabru provi f’din il-fażi tal-proċedura, jekk il-persuna li tkun qiegħda tmexxi l-proċedura fl-Istat Membru fejn il-każ ikun qiegħed jinstema’ tkun tista’, b’mezzi tekniċi, tivverifika l-identità tal-persuna li tkun tinsab fl-Istat Membru l-ieħor u jekk jiġu żgurati d-drittijiet tad-difiża ta’ din il-persuna u l-assistenza minn interpretu?
(1)
ĠU 2014, L 130, p. 1, rettifika fil-ĠU 2015, L 143, p. 16.
Appell ippreżentat fit-8 ta’ Mejju 2023 mir-Repubblika tal-Bulgarija mis-sentenza mogħtija mill-Qorti Ġenerali fit-8 ta’ Marzu 2023 fil-Kawża T-235/21, Ir-Repubblika tal-Bulgarija vs Il-Kummissjoni Ewropea (Kawża C-294/23 P) (2023/C 235/27) Lingwa tal-kawża: il-Bulgaru Partijiet Appellant: Ir-Repubblika tal-Bulgarija (rappreżentanti: Ts.
Mitrova, S. Ruseva, rappreżentanti)